bollywood actor akshay kumar starrer housefull 4 first day collections has rock solid numbber despite bad reviews
సినిమా దరిద్రం.. కలెక్షన్లు అద్భుతం!
అక్షయ్ కుమార్ నటించిన ‘హౌస్‌ఫుల్ 4’ కలెక్షన్లు బాక్సాఫీస్ వద్ద దుమ్మురేపుతున్నాయి. సినిమా దరిద్రంగా ఉందని సినీ విశ్లేషకులు, నెటిజన్లు రివ్యూలు ఇచ్చినప్పటికీ కలెక్షన్లు మాత్రం అద్భుతంగా ఉన్నాయి.
Samayam Telugu | Updated:
Oct 26, 2019, 12:41PM IST
హౌస్‌ఫుల్ 4
బాలీవుడ్ సూపర్‌స్టార్ అక్షయ్ కుమార్ లక్ బాగుంది. అందుకే ఆయన నటించిన ‘హౌస్‌ఫుల్ 4’ సినిమాకు బ్యాడ్ రివ్యూస్ వచ్చినప్పటికీ కలెక్షన్లు మాత్రం ఆకాశాన్నంటుతున్నాయి. నిన్న విడుదలైన హౌస్‌ఫుల్ 4 సినిమా దేశవ్యాప్తంగా రూ.18.85 కోట్ల వసూళ్లు రాబట్టింది. హౌస్‌ఫుల్ ఫ్రాంచైస్‌లో వచ్చిన అన్ని సినిమాలు హిట్టయ్యాయి కానీ ఈ సినిమా తొలిరోజు రాబట్టిన వసూళ్లను మాత్రం రాబట్టలేకపోయాయి. ఈ సినిమాకు చేసిన భారీ స్థాయిలో ప్రమోషన్స్ చేశారు. సినిమా బ్లాక్ బస్టర్ విజయం సాధిస్తుందని అందరూ అనుకున్నారు. తీరా చూస్తే సినిమా చాలా చెత్తగా ఉందని రివ్యూలు వచ్చాయి.
Visit Site
Recommended byColombia
ప్రముఖ ట్రేడ్ ఎనలిస్ట్ తరణ్ ఆదర్శ్ ఈ సినిమాకు ఒక స్టార్ మాత్రమే ఇచ్చారు. డైరెక్షన్, యాక్టింగ్, స్క్రీన్ ప్లే, స్క్రిప్ట్ ఏవీ బాలేవని అన్నారు. ఈ సినిమా తనను తీవ్ర నిరాశకు గురిచేసిందని తెలిపారు. ఆయనతో పాటు మరికొందరు సినీ విశ్లేషకులు కూడా ఇదే విధంగా ట్వీట్లు చేశారు. ఇక కొందరు నెటిజన్లైతే ఈ చెత్త సినిమాకు వెళ్లి అనవసరంగా తమ డబ్బు వేస్ట్ చేసుకున్నామని, డబ్బు తిరిగిచ్చేయాలంటూ కామెంట్లు పెట్టారు. బలవంతంగా నవ్వించడానికి కామెడీ చేసినట్లు ఉందని, నవ్వులు రాకపోగా బోర్ కొట్టిందని అభిప్రాయపడ్డారు. తొలిరోజు కాబట్టి సినిమాకు రూ18 కోట్లు వచ్చినట్లున్నాయ్. ఈ వారం రోజుల పాటు కలెక్షన్లు ఇదే జోరు మీదుంటే రూ.100 కోట్ల క్లబ్‌లో చేరే అవకాశం ఉంది. లేకపోతే అక్షయ్‌కు దీపావళి కానుకగా విడుదల చేసిన సినిమా తీవ్ర నిరాశనే మిగులుస్తుంది. ఇందులో రితేష్ దేశ్‌ముఖ్, బాబీ డియోల్ మరో కథానాయకులుగా నటించారు.
READ ALSO: స్విమ్మింగ్ పూల్‌లో కరిష్మా.. బికినీలో బోల్డ్‌గా!
వీరికి జోడీగా కృతి సనన్, కృతి కర్బంద, పూజా హెగ్దే నటించారు. ఫర్హాద్ సంఝీ సినిమాకు దర్శకత్వం వహించారు. ఈ సినిమాకు కథ రాసింది ఫర్హాదే. అసలైతే సినిమాను సాజిద్ ఖాన్ డైరెక్ట్ చేయాలి. కానీ సినిమా షూటింగ్ స్టార్ట్ అవ్వగానే సాజిద్‌పై ఇద్దరు నటీమణులు లైంగిక ఆరోపణలు చేశారు. దాంతో సాజిద్ ఉంటే తాను సినిమా చేయనని అక్షయ్ తెలిపారు. దాంతో సాజిదే అవమానంతో సినిమా నుంచి తప్పుకున్నారు. ఇక చేసేదేంలేక కథ రాసిన ఫర్హాద్ సంఝీనే డైరెక్ట్ చేయాల్సి వచ్చింది. బహుశా సాజిద్ డైరెక్ట్ చేసుంటే సినిమా బాగా వచ్చుండేదేమో. డైరెక్టర్ క్రెడిట్స్‌లో ఆయన పేరు పడకపోవడం మంచిదే అయిందని నెటిజన్లు అభిప్రాయపడుతున్నారు.